Φλαμανδικό Συμφέρον

Το Φλαμανδικό Συμφέρον (ολλ. Vlaams Belang) είναι ένα εθνικιστικό-συντηρητικό πολιτικό κόμμα στην Φλάνδρα του Βελγίου, το οποίο υπερασπίζεται την φλαμανδική ανεξαρτησία. Ιδρύθηκε το 2004 και σημερινός πρόεδρος του κόμματος είναι ο Τομ βαν Γρίκεν.

Το κόμμα απαιτεί να τεθούν αυστηρά όρια στην μετανάστευση και την υποχρέωση των μεταναστών να υιοθετήσουν τον φλαμανδικό πολιτισμό και την φλαμανδικές διάλεκτοι. Επίσης, απορρίπτει την πολυπολιτισμικότητα αλλά αποδέχεται την πολυεθνική κοινωνία υπό την προϋπόθεση τα μέλη της να ενσωματωθούν στην φλαμανδική κοινωνία. Το κόμμα είναι, επίσης, ευρωσκεπτικιστικό.

Το Φλαμανδικό Συμφέρον προέρχεται ύστερα από εξέλιξη του ακροδεξιού Φλαμανδικού Μπλοκ, το οποίο άλλαξε το όνομά του και τροποποίησε ορισμένα σημεία του προγράμματός του ύστερα από μια δίκη το 2004 που καταδίκασε το κόμμα για ρατσισμό. Από τότε, το κόμμα προσπάθησε να μετακινηθεί από μία ρητορική που χαρακτηρίζονταν ακραία, προς ένα πιο μετριοπαθές προφίλ, ενώ έχει αποστασιοποιηθεί από ένα μέρος του παλαιότερου προγράμματός του. Τα περισσότερα κόμματα του Βελγίου έχουν διατηρήσει αποστάσεις από το Φλαμανδικό Συμφέρον εμποδίζοντάς το από την συμμετοχή του στις διάφορες κυβερνήσεις.

 Παραπομπές 

Κατηγορία:Βελγικά πολιτικά κόμματα
Κατηγορία:Εθνικιστικά κόμματα
Κατηγορία:Συντηρητικά κόμματα
Κατηγορία:Ευρωσκεπτικιστικά κόμματα